RAPORT AL COMISIEI Raport anual (2010-2011) privind aplicarea Regulamentului (CE) nr. 953/2003 al Consiliului din 26 mai 2003 pentru evitarea deturnării spre țările Uniunii Europene a anumitor medicamente esențiale /* COM/2012/0775 final */





RAPORT AL COMISIEI Raport anual (2010-2011) privind aplicarea Regulamentului (CE) nr. 953/2003 al Consiliului din 26 mai 2003 pentru evitarea deturnării spre țările Uniunii Europene a anumitor medicamente esențiale CUPRINS 1........... Context.......................................................................................................................... 4 2........... Raportare de către Comisie în temeiul Regulamentului (CE) nr. 953/2003........................ 5 3........... Produsele înregistrate...................................................................................................... 6 4........... Țări de destinație.......................................................................................................... 7 5........... Bolile în cauză................................................................................................................. 7 6........... Aplicarea formulelor de preț.......................................................................................... 7 7........... Evaluarea impactului în timp al regulamentului................................................................... 8 ANEXA 1: Detalii privind volumele de medicamente vândute în perioada 2010-2011................... 11 Acesta este cel de-al șaptelea raport anual prevăzut în temeiul articolului 11 din Regulamentul (CE) nr. 953/2003[1], având drept obiectiv prevenirea comerțului paralel cu medicamente cu prețuri reduse destinate țărilor cel mai puțin dezvoltate. Prezentul raport se referă la perioada cuprinsă între 1 ianuarie 2010 și 31 decembrie 2011. Ca și în rapoartele anterioare, volumul vânzărilor de medicamente cu preț diferențiat înregistrate a scăzut în continuare în 2010 și 2011. Aceasta se explică din nou prin faptul că au fost acordate acum de către solicitant unsprezece licențe voluntare pentru fabricarea și furnizarea de medicamente pentru tratamentul HIV/SIDA (medicamente antiretrovirale), spre deosebire de opt în 2009. Având în vedere absența unor medicamente nou înregistrate de către (alte) societăți farmaceutice începând cu anul 2004, Comisia Europeană va avea în vedere organizarea unei consultări publice cu părțile interesate privind punerea în aplicare a Regulamentului 953/2003. Consultarea ar putea contribui la evaluarea rolului Regulamentului 953/2003 în promovarea accesului la medicamentele esențiale cu prețuri accesibile pentru țările în curs de dezvoltare cele mai sărace. 1. Context În anul 2000, reuniunea ONU la nivel înalt a mileniului a adoptat opt obiective de dezvoltare ale mileniului (ODM), care vizează eliberarea umanității de sărăcie extremă, foamete, analfabetism și boli până în 2015. ODM numărul șase vizează în mod specific stoparea și inversarea procesului de propagare a HIV/SIDA, a malariei și a altor boli grave până în 2015. HIV/SIDA, tuberculoza și malaria rămân principalele flageluri în multe țări sărace în resurse, în special în Africa Subsahariană. Raportul ONUSIDA privind epidemia mondială de SIDA din 2011[2] informează cu privire la declinul constant al ratei de incidență a HIV cu aproape 25% la nivel mondial între 2001 și 2009. Totuși, acest progres global maschează diferențe regionale substanțiale. În timp ce rata de incidență a scăzut în mod semnificativ în Africa Subsahariană și Asia de Sud, ea a rămas neschimbată în Asia de Est, Europa de Vest, Europa Centrală și America de Nord. În ciuda progreselor constatate, Africa Subsahariană rămâne regiunea cea mai afectată, reprezentând 69% din noile infecții cu HIV, 68% din toate persoanele care trăiesc cu HIV și 72% din numărul deceselor cauzate de SIDA. Furnizarea de medicamente la prețuri reduse, în mod durabil, către țările sărace și în curs de dezvoltare este unul dintre obiectivele principale ale luptei împotriva acestor boli majore[3]. Pentru realizarea acestui obiectiv, Comisia Europeană a susținut în mod constant o politică a „prețurilor diferențiate” la medicamente, combinată cu o segmentare a pieței între țările bogate și țările sărace. Avantajul unei astfel de politici este acela că încurajează producătorii să distribuie medicamentele în cauză în țările țintă la cel mai redus preț posibil („diferențiat”), recuperându-și în același timp cheltuielile de cercetare și dezvoltare cu ajutorul prețurilor mai ridicate impuse în țările dezvoltate (OCDE). Această abordare are scopul să promoveze aprovizionarea durabilă și distribuirea neîntreruptă de medicamente vitale. Pentru susținerea prețurilor diferențiate, au fost prevăzute garanții specifice pentru a preveni deturnarea medicamentelor din țări sărace în curs de dezvoltare către Uniunea Europeană. Astfel, în mai 2003, UE a adoptat Regulamentul (CE) nr. 953/2003 al Consiliului pentru evitarea deturnării spre țările Uniunii Europene a anumitor medicamente esențiale[4], denumit în continuare („regulamentul”) 2. Raportare de către Comisie în temeiul regulamentului (CE) nr. 953/2003 Prezentul raport vizează perioada cuprinsă între 1 ianuarie 2010 și 31 decembrie 2011. În perioada de raportare, nu au fost înregistrate produse noi de către Comisia Europeană în temeiul acestui regulament. Raportul conține următoarele informații: – volumele exportate la prețuri diferențiate pentru fiecare produs înregistrat în anexa I la regulament; – bolile tratate cu produsele respective; – o evaluare a aplicării formulelor de preț de la articolul 3 din regulament pentru fiecare dintre produsele în cauză. Prezentul raport are la bază în special informațiile primite de la solicitanți (sau societățile solicitante) în temeiul articolului 11 alineatul (1) din regulament. Comisia respectă confidențialitatea datelor furnizate de solicitanți și nu garantează, nici nu pune în discuție exactitatea acestora. Pentru a informa publicul cu privire la toate produsele înregistrate în temeiul regulamentului, producătorii acestora, caracteristicile distinctive, țările de destinație și alte detalii relevante, Comisia a creat un site internet unde sunt disponibile aceste informații: – http://trade-info.cec.eu.int/cgi-bin/antitradediversion/index.pl Același site internet oferă, de asemenea, asistență producătorilor care doresc să înregistreze un produs nou. 3. Produsele înregistrate Nu au existat noi produse înregistrate în timpul perioadei de raportare. Produsele enumerate mai jos, care vizează tratamentul HIV/SIDA, au fost înregistrate în anul 2004 de societatea GlaxoSmithKline (GSK), Brentford (Regatul Unit): · EPIVIR 150 mg x 60 || || || · COMBIVIR 300/150 mg x 60 || || || · EPIVIR soluție orală 10mg/ml 240 ml || || || · RETROVIR 100 mg x 100 || || || · RETROVIR 300 mg x 60 || || || · RETROVIR 250 mg x 40 || || || · TRIZIVIR 750 mg x 60 || || || · ZIAGEN 300 mg x 60 || || || · RETROVIR soluție orală 10 mg/ml - 200 ml || || || Categoriile de prețuri și prețurile oferite pot fi găsite în anexa I, alături de volumele vândute în 2010 și 2011, pentru fiecare produs înregistrat în temeiul regulamentului. În temeiul regulamentului, nu se poate face nicio distincție între cumpărători - publici sau privați - pentru produsele la aceste prețuri din țările enumerate. Cu toate acestea, trebuie menționat faptul că aceste prețuri sunt orientative. Prețurile reale de vânzare nu au fost raportate, deoarece articolul 11 alineatul (1) din regulament nu impune solicitanților o astfel de obligație. Prin urmare, nu se poate exclude posibilitatea ca în unele cazuri să se poată negocia prețuri mai mici pentru produse, ceea ce s-a și întâmplat[5]. În perioada de raportare, nu au fost raportate Comisiei încercări de reimportare ilegală în Uniunea Europeană a produselor cu preț diferențiat înregistrate în temeiul regulamentului. 4. Țări de destinație Spre deosebire de rapoartele anterioare, nu a fost posibil să se obțină o defalcare detaliată a volumelor furnizate pe regiune în perioada de raportare. Cu toate acestea, solicitantul a declarat că au fost furnizate produse cu prețuri diferențiate către toate țările cel mai puțin dezvoltate, țările cu venituri mici conform Băncii Mondiale și în toată Africa Subsahariană. Conform UNITAID, 75% din totalul persoanelor care sunt infectate în prezent cu HIV/SIDA trăiesc în aceste țări. 5. Bolile în cauză HIV/SIDA, malaria și tuberculoza sunt în general considerate cele mai grave probleme de sănătate publică pentru țările în curs de dezvoltare și un obstacol major în calea dezvoltării. De aceea, politica de dezvoltare a UE, inclusiv regulamentul, se concentrează în mod specific asupra acestor trei boli. Cu toate acestea, numai medicamentele pentru tratamentul HIV/SIDA au fost înregistrate de către solicitant, fapt care ar putea fi justificat de costurile mult mai mari ale medicamentelor antiretrovirale comparativ cu tratamentul pentru malarie și tuberculoză. Acest lucru se explică, de asemenea, prin faptul că riscurile de reimport ilegal în UE al medicamentelor pentru tratamentul malariei și tuberculozei sunt destul de limitate din cauza manifestării la scară redusă a acestor boli în UE. Medicamentele de tratare a infecțiilor oportuniste asociate HIV/SIDA sunt, de asemenea, eligibile și potrivite pentru a face obiectul regulamentului, dar pentru acestea nu au existat cereri, până în prezent. Având în vedere că lista produselor înregistrate a rămas neschimbată din anul 2004, bolile care fac obiectul prezentului raport sunt aceleași, adică exclusiv tratamentul HIV/SIDA. 6. APLICAREA FORMULELOR DE PREȚ Până în prezent, aplicarea formulelor de preț prevăzute la articolul 3 din regulament nu a ridicat probleme practice. Solicitantul nu a considerat necesar să beneficieze de serviciile unui auditor independent, pentru a proteja date comerciale confidențiale [posibilitate permisă de articolul 4 alineatul (2) punctul (ii) din regulament[6]]. Pentru șapte dintre cele nouă produse, s-a dovedit a fi suficient să se demonstreze că prețul oferit (adică prețul „diferențiat”) a fost mai mic de 25% din prețul cel mai mic de pe lista de prețuri a OCDE. Atât prețul diferențiat, cât și prețurile de pe lista OCDE sunt puse la dispoziția publicului. Cu toate acestea, pentru două produse – Epivir soluție orală și Retrovir soluție orală –, prețul diferențiat a fost mai mare decât 25% din prețul cel mai mic de pe lista OCDE (anexa 1, p. 9 și 17). Solicitantul a justificat procentajele mai mari prin diminuarea volumelor produselor vândute. Solicitantul a mai explicat că, deoarece producția cu preț diferențiat a scăzut – datorită succesului strategiei privind licențele voluntare –, costul acestor pachete specifice pe unitate a crescut. În plus, solicitantul a făcut referire la politica sa de prețuri diferențiate, în baza căreia medicamentele sale sunt vândute în funcție de PIB și de incidența epidemiei, ceea ce înseamnă că diferența dintre prețul lor diferențiat, astfel cum se indică în anexa I din prezentul raport, și cel mai mic preț de pe lista OCDE nu poate fi prea mare dacă țara membră a OCDE are un PIB scăzut și o incidență mare de HIV. 7. Evaluarea impactului în timp al regulamentului Tabelul de mai jos indică tendințele în materie de vânzări pentru fiecare produs înregistrat în temeiul regulamentului în ultimii șase ani: Figura 1: Produs/unitate || 2006 || 2007 || 2008 || 2009 || 2010 || 2011 Combivir 300/150 mg x 60 || 397 450 || 153 793 || 178 216 || 66 344 || 478 || 8 459 Retrovir 250 mg x 40 || 585 || 643 || 2 700 || 17 240 || 0 || 0 Retrovir 100 mg x 100 || 132 176 || 92 467 || 136 571 || 10 185 || 322 || 385 Trizivir 750 mg x 60 || 4 903 || 17 102 || 7 475 || 9 895 || 1 333 || 140 Retrovir soluție orală 10 mg || 119 807 || 272 063 || 13 502 || 7 305 || 9 932 || 1 944 Ziagen 300 mg x 60 || 40 208 || 35 884 || 26 872 || 5 058 || 113 591 || 13 697 Epivir soluție orală 10mg/ml 240 ml || 406 287 || 155 523 || 33 311 || 4 008 || 24 731 || 11 571 Epivir 150 mg x 60 || 975 250 || 1 125 986 || 971 689 || 0 || 2 605 || 42 701 Retrovir 300 mg x 60 || 48 410 || 118 725 || 47 682 || 0 || 2 335 || 6 035 Total || 2 125 076 || 1 972 186 || 1 418 018 || 120 035 || 155 327 || 84 932 Figura 2: După cum se arată în figura 2, vânzările totale de medicamente cu preț diferențiat înregistrate a scăzut în mod considerabil și constant în decursul ultimilor șase ani. Vânzările totale din 2011 reprezintă doar 3% din vânzările totale din 2005. Această scădere constantă, care s-a accentuat în 2009, ar putea fi explicată în primul rând prin creșterea numărului de cumpărători care achiziționează medicamente antiretrovirale de la alți producători și în special de la producătorii de medicamente generice, inclusiv cei care au obținut o licență din partea GlaxoSmithKline în cadrul sistemului său de licențe voluntare gratuite. ViiV Healthcare, o societate înființată de GlaxoSmithKline și Pfizer pentru a realiza progrese în materie de tratament și îngrijire pentru persoanele care trăiesc cu HIV, a acordat până acum unsprezece licențe voluntare pentru fabricarea și furnizarea de medicamente antiretrovirale. În 2011, ViiV Healthcare și cei cărora le-a acordat licențe au furnizat unor țări africane aproximativ 717 milioane de produse din versiunile lor de Epivir și Combivir. Aceasta echivalează cu aprovizionarea a peste un milion de persoane care trăiesc cu HIV pentru o perioadă de aproximativ 12 luni. Această tendință este binevenită, deoarece îmbunătățește disponibilitatea medicamentelor antiretrovirale la prețuri accesibile pentru clienții din țările în curs de dezvoltare și contribuie la menținerea unei aprovizionări durabile. În unele cazuri, volumele raportate în anexa I variază foarte mult între 2010 și 2011. Explicația furnizată de solicitant s-a referit la procedura de atribuire a contractelor de achiziții publice pentru aprovizionare. Solicitantului i se solicită din ce în ce mai mult să răspundă cererilor din partea guvernelor sau a organizațiilor neguvernamentale de furnizare de medicamente într-un interval de timp foarte scurt. Aceste cereri intervin, în mod normal, în cazul unei rupturi de stoc pentru un medicament pe care societățile care produc medicamente generice nu sunt în măsură să îl furnizeze. De asemenea, trebuie subliniat faptul că, de la adoptarea prezentului regulament, datele disponibile par să indice absența cazurilor de produse cu preț diferențiat reimportate în mod ilegal raportate Comisiei. Având în vedere datele prezentate mai sus și absența unor medicamente nou înregistrate de către (alte) societăți farmaceutice începând cu anul 2004, Comisia Europeană va examina necesitatea organizării unei consultări publice cu părțile interesate privind punerea în aplicare a Regulamentului 953/2003 pentru a evalua mai bine rolul său în promovarea accesului la medicamentele esențiale cu prețuri accesibile pentru țările în curs de dezvoltare cele mai sărace. ANEXA 1: Detalii privind volumele de medicamente vândute în perioada 2010-2011 EPIVIR soluție orală 10mg/ml - 240 ml Data aprobării: 19 aprilie 2004 || || Volume vândute (unități)[7] între 1 ianuarie 2010 și 31 decembrie 2011 Boala vizată: infecție cu HIV Substanța activă: lamivudină Prețul oferit (pe unitate) în 2010: 5,42 USD Prețul oferit (pe unitate) în 2011: 12 USD Prețul cel mai mic de pe lista OCDE: 29,38 USD Prețul preferențial/cel mai mic de pe lista OCDE în 2010: 18,5% Prețul preferențial/cel mai mic de pe lista OCDE în 2011: 40,8% || || || || Nr. total de pachete vândute în 2010 || 24 731 Nr. total de pachete vândute în 2011 || 11 571 || || || || || || || || || || EPIVIR 150 mg x 60 Data aprobării: 19 aprilie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: lamivudină Prețul oferit (pe unitate) în 2010: 5,23 USD Prețul oferit (pe unitate) în 2011: 6,56 USD Prețul cel mai mic de pe lista OCDE: 181,42 USD Prețul preferențial/cel mai mic de pe lista OCDE în 2010: 2,9% Prețul preferențial/cel mai mic de pe lista OCDE în 2011: 3,6% || || Nr. total de pachete vândute în 2010 || 2 605 Nr. total de pachete vândute în 2011 || 42 701 || || || || || || || || || || || COMBIVIR 300/150 mg x 60 Data aprobării: 19 aprilie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: lamivudină + zidovudină Prețul oferit (pe unitate) în 2010: 16,19 USD Prețul oferit (pe unitate) în 2011: 18,98 USD Prețul cel mai mic de pe lista OCDE: 264,34 USD Prețul preferențial/cel mai mic de pe lista OCDE în 2010: 6,1% Prețul preferențial/cel mai mic de pe lista OCDE în 2011: 7,2% || || || || || || || Nr. total de pachete vândute în 2010 || 478 Nr. total de pachete vândute în 2011 || 8 459 || || || || || || || || || || || || RETROVIR 100 mg x 100 Data aprobării: 19 aprilie 2004 || || Volume vândute (unități) între 1 ianuarie 2010 și 31 decembrie 2011 || || Boala vizată: infecție cu HIV Substanța activă: zidovudină Prețul oferit (pe unitate) în 2010: 12,17 USD Prețul oferit (pe unitate) în 2011: 18,48 USD Prețul cel mai mic de pe lista OCDE: 88,75 USD Prețul preferențial/cel mai mic de pe lista OCDE în 2010: 13,7 % Prețul preferențial/cel mai mic de pe lista OCDE în 2011: 20,8 % || || || || || Nr. total de pachete vândute în 2010 || 322 Nr. total de pachete vândute în 2011 || 385 || || RETROVIR 300 mg x 60 Data aprobării: 19 aprilie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: zidovudină Prețul oferit (pe unitate) în 2010: 13,24 USD Prețul oferit (pe unitate) în 2011: 24,70 USD Prețul cel mai mic de pe lista OCDE: 133,20 USD Prețul preferențial/cel mai mic de pe lista OCDE în 2010: 9,9% Prețul preferențial/cel mai mic de pe lista OCDE în 2011: 18,5% || || Nr. total de pachete vândute în 2010 || 2 335 Nr. total de pachete vândute în 2011 || 6 035 || || || || || || || RETROVIR 250 mg x 40 Data aprobării: 19 aprilie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: zidovudină Prețul oferit (pe unitate) în 2010: 11,03 USD Prețul oferit (pe unitate) în 2011: 12,03 USD Prețul cel mai mic de pe lista OCDE: 81,15 USD Prețul preferențial/cel mai mic de pe lista OCDE în 2010: 13,6% Prețul preferențial/cel mai mic de pe lista OCDE în 2011: 14,8% || || || Nr. total de pachete vândute în 2010 || 0 Nr. total de pachete vândute în 2011 || 0 TRIZIVIR 750 mg x 60 Data aprobării: 19 aprilie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: abacavir sulfat (300 mg) + lamivudină (150 mg) + zidovudină (300 mg) Prețul oferit (pe unitate) în 2010: 53,71 USD Prețul oferit (pe unitate) în 2011: 53,01 USD Prețul cel mai mic de pe lista OCDE: 450,31 USD Prețul preferențial/cel mai mic de pe lista OCDE în 2010: 11,9 % Prețul preferențial/cel mai mic de pe lista OCDE în 2011: 11,8% || || || || || Nr. total de pachete vândute în 2010 || 1 333 Nr. total de pachete vândute în 2011 || 140 || ZIAGEN 300 mg x 60 Data aprobării: 20 septembrie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: abacavir sulfat Prețul oferit (pe unitate) în 2010: 35,91 USD Prețul oferit (pe unitate) în 2011: 31,36 USD Prețul cel mai mic de pe lista OCDE: 223,37 USD Prețul preferențial/cel mai mic de pe lista OCDE în 2010: 16,1% Prețul preferențial/cel mai mic de pe lista OCDE în 2011: 14% || || || || || || Nr. total de pachete vândute în 2010 || 113 591 Nr. total de pachete vândute în 2011 || 13 697 || || RETROVIR soluție orală 10 mg/ml - 200 ml Data aprobării: 20 septembrie 2004 || || Volume vândute (unități) între 1 ianuarie 2010 și 31 decembrie 2011 Boala vizată: infecție cu HIV Substanța activă: zidovudină Prețul oferit (pe unitate) în 2010: 6,35 USD Prețul oferit (pe unitate) în 2011: 10,38 USD Prețul cel mai mic de pe lista OCDE: 16,22 USD Prețul preferențial/cel mai mic de pe lista OCDE în 2010: 39,2 % Prețul preferențial/cel mai mic de pe lista OCDE în 2011: 64% || || || || || || Nr. total de pachete vândute în 2010 || 9 932 Nr. total de pachete vândute în 2011 || 1 944 || || || || || [1] Articolul 11 din Regulamentul (CE) nr. 953/2003 prevede: „(1) Comisia monitorizează anual volumele de export ale produselor cu preț diferențiat enumerate în anexa I și exportate spre țările definite la articolul 1, pe baza informațiilor care îi sunt furnizate de producătorii și exportatorii de produse farmaceutice. În acest scop, Comisia emite un formular-tip. Producătorii și exportatorii trebuie să prezinte Comisiei astfel de rapoarte anuale privind vânzările pentru fiecare produs cu preț diferențiat, în condiții de confidențialitate. (2) Comisia raportează periodic Consiliului volumele de export ale produselor cu preț diferențiat, inclusiv volumele exportate în cadrul unui acord de parteneriat convenit între producător și guvernul unei țări de destinație. În raport se analizează lista țărilor și a bolilor respective și criteriile generale pentru punerea în aplicare a articolului 3.” [2] http://www.undp.org/content/dam/undp/library/MDG/english/MDG_Report_2011_EN.pdf [3] Drepturile de proprietate intelectuală privind medicamentele pot conduce la prețuri mai ridicate prin limitarea aprovizionării cu medicamente generice alternative mai ieftine. Totuși, există, de asemenea, numeroși alți factori importanți care pot influența accesibilitatea medicamentelor pentru pacienții din țări sărace în curs de dezvoltare. Astfel de factori includ lipsa unui sistem național de asigurări de sănătate, tarifele la import și impozitele pe medicamente, marjele ridicate de distribuție și sistemele de achiziții publice inadecvate. [4] JO L 135, 3.6.2003, paginile 5 – 11. Regulamentul a fost actualizat prin Regulamentul 1662/2005 al Comisiei din 11 octombrie 2005 (JO L 267, 12.10.2005, paginile 19 – 21): http://eur-lex.europa.eu/LexUriServ/LexUriServ.do?uri=DD:11:43:32005R1662:RO:PDF. [5] Cei interesați pot obține informații privind prețurile reale de vânzare pe site-ul de internet al Fondului global de combatere a SIDA, tuberculozei și malariei. http://bi.theglobalfund.org/analytics/saw.dll?Dashboard&nqUser=PQRExternalUser&PQRLANGUAGE=en&PortalPath=/shared/PQR%20External%20Users/_portal/PQR%20Public&Page=Price%20list [6] În locul furnizării de informații detaliate privind prețul oferit, solicitantul poate să prezinte un certificat eliberat de un auditor independent, care să indice că prețul a fost verificat și corespunde unuia dintre criteriile prevăzute în anexa III. [7] În prezentul tabel și în următoarele, „unitățile” sunt ambalajele care conțin produsele respective. De exemplu, o „unitate” de EPIVIR Soluție orală 10mg/ml – 240 ml reprezintă o sticlă de 240 ml. O unitate de EPIVIR 150 mg x 60 (a se vedea tabelul următor) este un ambalaj conținând 60 de tablete.